**2021-22 ನೇ ಸಾಲಿನ ಸಾವಯವ ಕೃಷಿ ಮತ್ತು ಸಿರಿಧಾನ್ಯ ಕಾರ್ಯಕ್ರಮಗಳು**

**ಪೀಠಿಕೆ:**

ರಾಜ್ಯದಲ್ಲಿ ಸಾವಯವ ಕೃಷಿಯನ್ನು ಉತ್ತೇಜಿಸಲು ಕರ್ನಾಟಕ ರಾಜ್ಯ ಸರ್ಕಾರವು 2004-05 ನೇ ಸಾಲಿನಲ್ಲಿಯೇ ಸಾವಯವ ಕೃಷಿ ನೀತಿಯನ್ನು ಹೊರತಂದಿದ್ದು, ಈ ನೀತಿಯಡಿ ಅನೇಕ ಸಾವಯವ ಕೃಷಿ ಉತ್ತೇಜನ ಕಾರ್ಯಕ್ರಮಗಳನ್ನು ಹಂತಹಂತವಾಗಿ ಅನುಷ್ಠಾನಗೊಳಿಸುತ್ತಾ ಬಂದಿದೆ. ಸಾವಯವ ಕೃಷಿ ನೀತಿ 2004 ರಡಿ ರಾಜ್ಯದಲ್ಲಿ ಈ ವರೆವಿಗೂ ಅನುಷ್ಠಾನದಲ್ಲಿದ್ದ ಸಾವಯವ ಕೃಷಿ ಉತ್ತೇಜನ ಕಾರ್ಯಕ್ರಮಗಳು ಜೀವವೈವಿದ್ಯತೆ ಸಂರಕ್ಷಣೆ, ಮಿಶ್ರ ಬೇಸಾಯ, ಮಣ್ಣು ಮತ್ತು ನೀರಿನ ಸಂರಕ್ಷಣೆ, ಸ್ಥಳೀಯವಾಗಿ ಸಾವಯವ ಗೊಬ್ಬರ ಉತ್ಪಾದನೆ, ಭೂಮಿಯ ಪುನರುಜ್ಜೀವನ ಇತ್ಯಾದಿಗಳು ಸೇರಿದಂತೆ ಒಟ್ಟಾರೆಯಾಗಿ ಸಾವಯವ ಕೃಷಿ ಪದ್ಧತಿಗಳ ಬಗ್ಗೆ ರೈತರಲ್ಲಿ ಅರಿವು ಮೂಡಿಸುವುದರ ಜೊತೆಗೆ ಸಾವಯವ ಕೃಷಿಯು ಅತ್ಯುತ್ತಮ ಸುಸ್ಥಿರ ಉತ್ಪಾದನಾ ಪದ್ಧತಿಯೆಂದು ರೈತರಿಗೆ ಮನವರಿಕೆ ಮಾಡಿಕೊಡುವುದು ಯೋಜನೆಗಳ ಮುಖ್ಯ ಉದ್ದೇಶವಾಗಿತ್ತು. ಈವರೆವಿಗಿನ ಸಾವಯವ ಕೃಷಿ ಉತ್ತೇಜನ ಕಾರ್ಯಕ್ರಮಗಳು ಅಂದಿನ ಉದ್ದೇಶಗಳನ್ನು ತಲುಪಲು ಸಾಧ್ಯವಾಗಿರುತ್ತದೆ. ಆದರೆ, ಸಾವಯವ ಕೃಷಿ ಉತ್ಪನ್ನಗಳ ಬಗೆಗಿನ ಅರಿವಿನಿಂದಾಗಿ ಉಂಟಾಗಿರುವ ಬೇಡಿಕೆಯನ್ನು ಪೂರೈಸುವಲ್ಲಿ ಹಾಗೂ ಈ ಬೇಡಿಕೆಯಿಂದಾಗಿ ಉತ್ಪನ್ನಗಳ ಗುಣಮಟ್ಟ ಕಾಪಾಡುವಲ್ಲಿ ಕೆಲವೊಂದು ನ್ಯೂನ್ಯತೆಗಳನ್ನು ಸೃಷ್ಟಿಸಿವೆ. ಈ ನ್ಯೂನ್ಯತೆಗಳನ್ನು ಸರಿಪಡಿಸಲು ಹಾಗೂ ಮಾರುಕಟ್ಟೆ ಆಧಾರಿತ ಕಾರ್ಯಕ್ರಮವನ್ನಾಗಿ ರೂಪಿಸಲು ಸದರಿ ನೀತಿಯನ್ನು ಮಾರುಕಟ್ಟೆ ಆಧಾರಿತ ಚಟುವಟಿಕೆಗಳ ಸೇರ್ಪಡೆಯೊಂದಿಗೆ ಪರಿಷ್ಕರಿಸಿ ಸಾವಯವ ಕೃಷಿ ನೀತಿ, 2017 ಹೊರತರಲಾಗಿದ್ದು, ಸದರಿ ನೀತಿಯಡಿ ಅನೇಕ ಮಾರುಕಟ್ಟೆ ಸಂಬಂಧಿತ ಕಾರ್ಯಕ್ರಮಗಳನ್ನು ಪ್ರಾರಂಭಿಸಲಾಗಿರುತ್ತದೆ.

**2021-22 ನೇ ಸಾಲಿನಲ್ಲಿ** **ಈ ಕೆಳಕಂಡ ಸಾವಯವ ಕೃಷಿ ಮತ್ತು ಸಿರಿಧಾನ್ಯ ಕಾರ್ಯಕ್ರಮಗಳನ್ನು ಅನುಷ್ಠಾನಗೊಳಿಸಲಾಗುವುದು.**

**X. A. ಸಾವಯವ ಕೃಷಿ ಮತ್ತು ದೃಢೀಕರಣ (Adoption of Organic Farming and Certification programme) ಕಾರ್ಯಕ್ರಮ ಅನುಷ್ಠಾನ ಮಾರ್ಗಸೂಚಿ**

**2401-00-104-0-12 (059)**

2018-19 ನೇ ಸಾಲಿನ ಆಯವ್ಯಯ ಘೋಷಣಾ ಕಾರ್ಯಕ್ರಮವಾದ ಈ ಕಾರ್ಯಕ್ರಮವು ರಾಜ್ಯದ ಸಾವಯವ ಪ್ರಮಾಣಿತ ಪ್ರದೇಶವನ್ನು 1.00 ಲಕ್ಷ ಹೆಕ್ಟೇರ್ ಗಳಿಂದ 1.50ಲಕ್ಷ ಹೆಕ್ಟೇರ್ ಗಳಿಗೆ ಹೆಚ್ಚಿಸುವ ಉದ್ದೇಶದಿಂದ ಪ್ರಾರಂಭಿಸಲಾಗಿರುತ್ತದೆ. ಈ ಕಾರ್ಯಕ್ರಮದ ಪ್ರಮುಖ ಉದ್ದೇಶವೇನೆಂದರೆ ರಾಜ್ಯದ ಸಾವಯವ ಕೃಷಿ ಪ್ರಮಾಣೀಕೃತ ಪ್ರದೇಶವನ್ನು ಹೆಚ್ಚಿಸುವುದರ ಜೊತೆಗೆ ಮಾರುಕಟ್ಟೆಗೆ ಗುಣಮಟ್ಟದ ಸಾವಯವ ಕೃಷಿ ಉತ್ಪನ್ನಗಳ ನಿರಂತರ ಪೂರೈಕೆ ದೊರಕಿಸುವುದಾಗಿದೆ. ಈ ಕಾರ್ಯಕ್ರಮವು ಪ್ರಸ್ತಾವನೆ ಆಧಾರಿತವಾಗಿದ್ದು ಅರ್ಹ ಗುಂಪು ಮತ್ತು ವ್ಯಕ್ತಿಗತ ಪ್ರಸ್ತಾವನೆಗಳಿಗೆ ಕರ್ನಾಟಕ ರಾಜ್ಯ ಸಾವಯವ ಪ್ರಮಾಣನ ಸಂಸ್ಥೆಯ ಮೂಲಕ ಸಾವಯವ ಪ್ರಮಾಣೀಕರಣ ಶುಲ್ಕ ಭರಿಸುವುದರೊಂದಿಗೆ ಅವರ ಕ್ಷೇತ್ರವನ್ನು ಪ್ರಮಾಣೀಕರಣ ವ್ಯಾಪ್ತಿಗೆ ತರಲಾಗುತ್ತದೆ. ಪ್ರಸ್ತುತ ಸದರಿ ಕಾರ್ಯಕ್ರಮದಡಿ 270 ಗುಂಪು ಮತ್ತು 311 ವ್ಯಕ್ತಿಗತ ಪ್ರಸ್ತಾವನೆಗಳಿಗೆ ಸಂಬಂಧಿಸಿದಂತೆ ಪ್ರಮಾಣೀಕರಣ ಪ್ರಕ್ರಿಯೆ ಪ್ರಗತಿಯಲ್ಲಿದ್ದು, ರಾಜ್ಯದಲ್ಲಿ ಹೆಚ್ಚುವರಿಯಾಗಿ ಸುಮಾರು 21000 ಹೆಕ್ಟೇರ್ ರಷ್ಟು ಪ್ರದೇಶವನ್ನು ಸದರಿ ಯೋಜನೆಯಡಿ ಪ್ರಮಾಣೀಕರಣಕ್ಕಾಗಿ ಒಳಪಡಿಸಲಾಗಿರುತ್ತದೆ. ಈ ಪ್ರಸ್ತಾವನೆಗಳಿಗೆ ಸಂಬಂಧಿಸಿದ ಎರಡನೇ ವರ್ಷದ ಪ್ರಮಾಣೀಕರಣ ಪ್ರಕ್ರಿಯೆಯನ್ನು ಮುಂದುವರೆಸಲಾಗುವುದು.

**2021-22 ನೇ ಸಾಲಿನಲ್ಲಿಯೂ ಸದರಿ ಕಾರ್ಯಕ್ರಮವನ್ನು ಮುಂದುವರೆಸಲಾಗಿದ್ದು, ಈ ಯೋಜನೆಯ ಅನುಷ್ಠಾನಕ್ಕಾಗಿ ರಾಜ್ಯವಲಯ ಸಾವಯವ ಕೃಷಿ ಯೋಜನೆ ಲೆಕ್ಕ ಶೀರ್ಷಿಕೆ: 2401-00-104-0-12 ರಡಿಯಲ್ಲಿ ಉಪ ಶೀರ್ಷಿಕೆ 059 ರಡಿ ರೂ. 1800.00 ಲಕ್ಷಗಳ ಅನುದಾನವನ್ನು ಒದಗಿಸಲಾಗಿದೆ. ಜಿಲ್ಲೆಗಳಿಂದ ಸಾವಯವ ಪ್ರಮಾಣೀಕರಣಕ್ಕಾಗಿ ಹೊಸದಾಗಿ ಸ್ವೀಕೃತವಾಗುವ ಪ್ರಸ್ತಾವನೆಗಳನ್ನು ಕರ್ನಾಟಕ ರಾಜ್ಯ ಸಾವಯವ ಪ್ರಮಾಣನ ಸಂಸ್ಥೆಯ ಮುಖಾಂತರ ಸಾವಯವ ಪ್ರಮಾಣೀಕರಣಕ್ಕೆ ಒಳಪಡಿಸಲಾಗುವುದು (2021-22 ನೇ ಸಾಲಿನಿಂದ ಸಲ್ಲಿಸಲಾಗುವ ಪ್ರಸ್ತಾವನೆಗಳಿಗೆ ಯಾವುದೇ ಪೂರಕ ಘಟಕಗಳ ಅನುಷ್ಠಾನಕ್ಕೆ ಸಹಾಯಧನ ಒದಗಿಸಲು ಅವಕಾಶವಿರುವುದಿಲ್ಲ). ಪ್ರಸಕ್ತ ಸಾಲಿನಿಂದ ಪ್ರಮಾಣೀಕರಣದ ಶುಲ್ಕದ ಶೇ.90 ಭಾಗವನ್ನು ಈ ಯೋಜನೆಯಡಿ ಒದಗಿಸಲಾಗುವುದು ಉಳಿದ ಶೇ.10 ಭಾಗವನ್ನು ಫಲಾನುಭವಿಗಳು ಭರಿಸಬೇಕಾಗುತ್ತದೆ.**

**ಅ)** ವ್ಯಕ್ತಿಗತ ಮತ್ತು ಗುಂಪು**ಗಳು ಸಲ್ಲಿಸುವ** ಪ್ರಸ್ತಾವನೆಗಳಿಗೆ **:**

 ಪ್ರಮಾಣೀಕರಣಕ್ಕೆ ಈಗಾಗಲೇ ನೋಂದಾಯಿಸಲಾಗಿರುವ ಮತ್ತು ನೋಂದಾಯಿಸಲು ಆಸಕ್ತಿ ಇರುವ ಜಿಲ್ಲೆಗಳ ನೋಂದಾಯಿತ ಸಾವಯವ ಕೃಷಿಕರ ಸಂಘಗಳು/ಖಾಸಗಿ ಸಂಸ್ಥೆಗಳು/ರೈತ ಉತ್ಪಾದನಾ ಸಂಸ್ಥೆಗಳು/ಕೃಷಿಕರು ಸಲ್ಲಿಸುವ ಯೋಜನಾ ಪ್ರಸ್ತಾವನೆಗಳನ್ನು ಕರ್ನಾಟಕ ರಾಜ್ಯ ಸಾವಯವ ಪ್ರಮಾಣೀಕರಣ (KSSOCA) ಸಂಸ್ಥೆಯ ಮುಖಾಂತರ ಸಾವಯವ ಪ್ರಮಾಣೀಕರಣದ ವ್ಯಾಪ್ತಿಗೆ ಒಳಪಡಿಸುವುದು.

 **ಇಲಾಖೆಯ ಪಾತ್ರ:**

 **ಫಲಾನುಭವಿಗಳ ಅರ್ಜಿ/ಪ್ರಸ್ತಾವನೆಗಳ ಅರ್ಹತೆ:**

* ರೈತರ ಪ್ರಸ್ತಾವನೆಗಳಾಗಿದ್ದಲ್ಲಿ, ಜಮೀನು ಅವರ ಹೆಸರಿನಲ್ಲಿರಬೇಕು. ಜಂಟಿ ಖಾತೆಯಾಗಿದ್ದಲ್ಲಿ ಇತರೆ ಖಾತೆದಾರರ ಒಪ್ಪಿಗೆ ಪತ್ರ ಪಡೆದಿರಬೇಕು. ತಂದೆ ಅಥವಾ ತಾಯಿ ಹೆಸರಿನಲ್ಲಿ ಜಮೀನಿದ್ದು, ಅವರು ಮರಣ ಹೊಂದಿದ್ದಲ್ಲಿ ಮಾತ್ರ ಗ್ರಾಮಲೆಕ್ಕಿಗರಿಂದ ದೃಢೀಕರಿಸಿ ಕುಟುಂಬದ ಇತರೆ ಸದಸ್ಯರಿಂದ ಒಪ್ಪಿಗೆ ಪಡೆದು ತಮ್ಮ ಹೆಸರಿನಲ್ಲಿ ಅರ್ಜಿ ಸಲ್ಲಿಸುವುದು. ಮಹಿಳೆಯ ಹೆಸರಿನಲ್ಲಿ ಖಾತೆ ಹೊಂದಿದ್ದಲ್ಲಿ ಮಹಿಳೆಯರ ಹೆಸರಿನಲ್ಲಿಯೇ ಅರ್ಜಿ ಸಲ್ಲಿಸುವುದನ್ನು ಉತ್ತೇಜಿಸಬೇಕು.
* ರೈತ ಫಲಾನುಭವಿಗಳ ಪ್ರಸ್ತಾವನೆಗಳಾಗಿದ್ದಲ್ಲಿ ಕನಿಷ್ಠ 1.00 ಎಕರೆ ಹಿಡುವಳಿ ಪ್ರದೇಶ ಹೊಂದಿರಬೇಕು. ಸಂಘ - ಸಂಸ್ಥೆಗಳ ಪ್ರಸ್ತಾವನೆಯಾಗಿದ್ದಲ್ಲಿ ಗುಚ್ಚ ಮಾದರಿಯಲ್ಲಿ ಕನಿಷ್ಠ 50 ಎಕರೆ ಪ್ರದೇಶ ಇರಬೇಕು.
* ಫಲಾನುಭವಿಗಳು ಬಹು ಬೆಳೆಗಳನ್ನು ಬೆಳೆಯುವ ರೈತರಾಗಿರಬೇಕು ಅಥವಾ ಒಂದು ಅಥವಾ ಎರಡು ನಿರ್ದಿಷ್ಟ ಪ್ರಮುಖ ಬೆಳೆಗಳನ್ನು (ಸಾವಯವ ಕೃಷಿ ನೀತಿ 2017 ರನ್ವಯ) ಬೆಳೆಯುವ ಆಸಕ್ತಿ ಹೊಂದಿರಬೇಕು.
* ಯೋಜನೆಯ ಅನುಷ್ಠಾನದಲ್ಲಿ ಪ್ರತಿಯೊಂದು ಸಂಘ-ಸಂಸ್ಥೆಯನ್ನು ಒಂದು ಘಟಕವೆಂದು ಪರಿಗಣಿಸಲಾಗುವುದು. ಹಾಗೆಯೇ, ಸ್ವಯಂ ಇಚ್ಛೆಯಿಂದ ತಮ್ಮ ಸಂಪೂರ್ಣ ಕ್ಷೇತ್ರವನ್ನು ಸಾವಯವ ಕೃಷಿಗೆ ಪರಿವರ್ತಿಸಲು ಇಚ್ಚಿಸುವ ಫಲಾನುಭವಿಗಳನ್ನು ಸಹ ಪರಿಗಣಿಸುವುದು.
* ಈಗಾಗಲೇ ಸಾವಯವ ದೃಡೀಕರಣಕ್ಕೆ ಸರ್ಕಾರದಿಂದ ವಿವಿಧ ಯೋಜನೆಗಳಡಿಯಲ್ಲಿ ಹಾಲಿ ಸಹಾಯಧನ ಪಡೆಯುತ್ತಿರುವ ಸಂಘ/ಸಂಸ್ಥೆಗಳು/ಕೃಷಿಕರು ಈ ಯೋಜನೆಯಡಿ ಪುನಃ ಅರ್ಜಿ ಸಲ್ಲಿಸಲು ಅರ್ಹರಿರುವುದಿಲ್ಲ. ಅರ್ಜಿದಾರರಿಂದ ಕೇಂದ್ರ/ರಾಜ್ಯ ಸರ್ಕಾರದ ಇತರೆ ಯಾವುದೇ ಯೋಜನೆಯಡಿ ಈ ಕಾರ್ಯಕ್ರಮಕ್ಕೆ ಹಾಲಿ ಸಹಾಯಧನ ಪಡೆಯುತ್ತಿಲ್ಲ ಎಂಬ ದೃಢೀಕರಣ ಪತ್ರ ಪಡೆದುಕೊಳ್ಳುವುದು.

**ಅರ್ಜಿ ಆಹ್ವಾನಿಸುವ ವಿಧಾನ:**

 ಜಿಲ್ಲೆಯ ಜಂಟಿ ಕೃಷಿ ನಿರ್ದೇಶಕರು ಸ್ಥಳೀಯ ಪತ್ರಿಕೆಗಳಲ್ಲಿ ಪ್ರಕಟಣೆಯ ಮೂಲಕ ಅರ್ಹ ರೈತರು/ಸಂಘ ಸಂಸ್ಥೆಗಳಿಂದ ಅರ್ಜಿ/ ಪ್ರಸ್ಥಾವನೆಯನ್ನು ಆಹ್ವಾನಿಸುವುದು ಅನುಬಂಧ-1 (ಎ) & ಅನುಬಂಧ 1 (ಬಿ). ಸ್ವೀಕೃತವಾದ ಅರ್ಜಿಗಳನ್ನು ತಾಲ್ಲೂಕು ಮಟ್ಟದಲ್ಲಿ ಪರಿಶೀಲಿಸಿ ಪ್ರಮಾಣೀಕರಣ ಸಂಸ್ಥೆಯಿಂದ ಸ್ಥಳ ಪರಿಶೀಲನೆಗೆ ಕ್ರಮ ಕೈಗೊಳ್ಳುವುದು.

 **KSOCA ಪಾತ್ರ:**

ಕರ್ನಾಟಕ ಸರ್ಕಾರದ ಅಂಗ ಸಂಸ್ಥೆಯಾದ ಕರ್ನಾಟಕ ರಾಜ್ಯ ಸಾವಯವ ಪ್ರಮಾಣೀಕರಣ (**KSOCA**) ಸಂಸ್ಥೆಯು ಈ ಕಾರ್ಯಕ್ರಮದಡಿ ನೋಡಲ್ ಸಂಸ್ಥೆಯಾಗಿರುತ್ತದೆ. ಸದರಿ ಸಂಸ್ಥೆಯ ಉಸ್ತುವಾರಿ/ಸಮನ್ವಯದೊಂದಿಗೆ ರಾಜ್ಯದಲ್ಲಿ ಕಾರ್ಯನಿರ್ವಹಿಸುತ್ತಿರುವ ಇತರೆ **APEDA** ಅನುಮೋದಿತ **(Accredited)** ಸಂಸ್ಥೆಗಳ ಮುಖಾಂತರವು ಪ್ರಮಾಣೀಕರಣಕ್ಕೆ ಅವಕಾಶ ಕಲ್ಪಿಸಲಾಗಿದೆ.

* ಜಂಟಿ ಕೃಷಿ ನಿರ್ದೇಶಕರುಗಳಿಂದ ಸ್ವೀಕರಿಸಿದ ಅರ್ಜಿಗಳನ್ನು ಆಧರಿಸಿ KSOCA ಸಂಸ್ಥೆ ಮತ್ತು ಸಂಸ್ಥೆಯ ಸಹಯೋಗದೊಂದಿಗೆ ಕಾರ್ಯನಿರ್ವಹಿಸುತ್ತಿರುವ ಇತರೆ ಪ್ರಮಾಣೀಕರಣ ಸಂಸ್ಥೆಗಳು ಇಲಾಖೆಯ ಅಧಿಕಾರಿಗಳೊಂದಿಗೆ ಯೋಜನಾ ಅನುಷ್ಠಾನ ಪ್ರದೇಶಕ್ಕೆ ಭೇಟಿ ನೀಡಿ ದೃಢೀಕರಣಕ್ಕೆ ಅರ್ಹತೆಯಿರುವ ಬಗ್ಗೆ ಪರಿಶೀಲಿಸಿ ನೀಡುವ ವರದಿಯನ್ನಾಧರಿಸಿ work order / letter of indent ಅನ್ನು ನೀಡುವುದು.
* ಸಾವಯವ ದೃಢೀಕರಣಕ್ಕೆ ಸಂಬಂಧಿಸಿದ ಅನುದಾನವನ್ನು KSOCA ಸಂಸ್ಥೆಯು ನೇರವಾಗಿ ಅನುಷ್ಠಾನ ಸಂಸ್ಥೆ/ಫಲಾನುಭವಿಗೆ ಪಾವತಿಸುವುದು.
* ಸಾವಯವ ದೃಢೀಕರಣವನ್ನು APEDA Accredited ಸಂಸ್ಥೆಗಳ ಮೂಲಕ ಕೈಗೊಂಡಿದ್ದಲ್ಲಿ ಪ್ರಮಾಣೀಕರಣಕ್ಕೆ ಸಂಬಂಧಿಸಿದ ಅನುದಾನವನ್ನು KSOCA ಸಂಸ್ಥೆಯು ಆಯಾ ಪ್ರಮಾಣೀಕರಣ ಸಂಸ್ಥೆಗಳಿಗೆ ನೇರವಾಗಿ ಬಿಡುಗಡೆ ಮಾಡತಕ್ಕದ್ದು.
* ಇಲಾಖೆಯಿಂದ ಬಿಡುಗಡೆಯಾಗುವ ಪೂರ್ಣ ಅನುದಾನಕ್ಕೆ KSOCA ಸಂಸ್ಥೆಯು ಉಪಯೋಗಿತ ಪ್ರಮಾಣ ಪತ್ರವನ್ನು ಕೇಂದ್ರ ಕಛೇರಿಗೆ ಸಲ್ಲಿಸತಕ್ಕದ್ದು.

**ಯೋಜನೆಯ ಉಸ್ತುವಾರಿ ಮತ್ತು ಮೌಲ್ಯಮಾಪನ :**

* ಜಿಲ್ಲಾ ಚಾಲನಾ ಸಮಿತಿಯು ಜಿಲ್ಲಾ ಉಸ್ತುವಾರಿ ಸಮಿತಿಯೊಂದನ್ನು ರಚಿಸುವುದು ಹಾಗೂ ವಾರ್ಷಿಕ ಎರಡು ಉಸ್ತುವಾರಿ ಭೇಟಿ ಕೈಗೊಳ್ಳುವುದು. ಜಿಲ್ಲಾ ಉಸ್ತುವಾರಿ ಸಮಿತಿಯ ಕ್ಷೇತ್ರ ಭೇಟಿ ಸಮಯದಲ್ಲಿ KSOCA ಸಂಸ್ಥೆಯ ಅಧಿಕಾರಿಗಳು ಕಡ್ಡಾಯವಾಗಿ ಹಾಜರಿರುವುದು.
* KSOCA ಸಂಸ್ಥೆಯಿಂದ ತಾಕು ಪರಿಶೀಲನೆ ಸಮಯದಲ್ಲಿ ಸಂಬಂಧಪಟ್ಟ ಇಲಾಖಾ ಅಧಿಕಾರಿಗಳು ಕಡ್ಡಾಯವಾಗಿ ಪಾಲ್ಗೊಳ್ಳುವುದು.
* KSOCA ಸಂಸ್ಥೆಯ ಸಾವಯವ ಪ್ರಮಾಣೀಕರಣದ ಬಗ್ಗೆ ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರುಗಳು ಪರಿಶೀಲಿಸಿ ವರದಿಯನ್ನು ಸಲ್ಲಿಸುವುದು.
* ಉಸ್ತುವಾರಿ ಭೇಟಿಯ ವರದಿಯನ್ನು ಕೇಂದ್ರ ಕಛೇರಿಗೆ ಸಲ್ಲಿಸುವುದು.
* ಯೋಜನೆಯ ವಾರ್ಷಿಕ ಮೌಲ್ಯಮಾಪನವನ್ನು ಆಯಾ ಜಿಲ್ಲಾ ವ್ಯಾಪ್ತಿಯ ಕೃಷಿ ವಿಶ್ವವಿದ್ಯಾನಿಲಯಗಳ ಸಾವಯವ ಕೃಷಿ ಸಂಶೋಧನಾ ಸಂಸ್ಥೆ ವತಿಯಿಂದ ಕೈಗೊಳ್ಳುವುದು.

**ಆ) ಇಲಾಖೆಯಿಂದ ಆಯ್ಕೆ ಮಾಡುವ ಪ್ರಸ್ತಾವನೆಗಳಿಗೆ:**

ಜಿಲ್ಲೆಗಳಲ್ಲಿ ನೈಸರ್ಗಿಕವಾಗಿ ಸಾವಯವ ಕೃಷಿ/ನೈಸರ್ಗಿಕ ಕೃಷಿಯನ್ನು ಅನುಸರಿಸುತ್ತಿರುವ ವ್ಯಕ್ತಿಗತ/ ಗುಂಪು/ ಅರ್ಹ ಪ್ರದೇಶಗಳನ್ನು ಆಯ್ಕೆ ಮಾಡಿ ರಾಜ್ಯಮಟ್ಟದ ಸಾವಯವ ಕೃಷಿ ಉನ್ನತ ಮಟ್ಟದ ಅಧಿಕಾರಯುಕ್ತ ಸಮಿತಿಯ ಅನುಮೋದನೆಯೊಂದಿಗೆ ಕರ್ನಾಟಕ ರಾಜ್ಯ ಸಾವಯವ ಪ್ರಮಾಣೀಕರಣ (KSSOCA) ಸಂಸ್ಥೆಯ ಮುಖಾಂತರ ಸಾವಯವ ಪ್ರಮಾಣೀಕರಣದ ವ್ಯಾಪ್ತಿಗೆ ಒಳಪಡಿಸುವುದು.

ಅನುಬಂಧ-1 (ಎ)

**ಗುಂಪು**ಗಳುಸಲ್ಲಿಸುವ **ಪ್ರಸ್ತಾವನೆಗಳಿಗೆ** ಅರ್ಜಿ ನಮೂನೆ **:**

|  |  |  |
| --- | --- | --- |
| 1 | ಸಂಘದ ಹೆಸರು |  |
| 2 | ಸಂಘದ ಪೂರ್ಣ ವಿಳಾಸ ಗ್ರಾಮ: | ಗ್ರಾಮ: |
| ಹೋಬಳಿ: |
| ತಾಲ್ಲೂಕು: |
| ಜಿಲ್ಲೆ: |
| 3 | ಸಂಘದ ಪ್ರತಿನಿಧಿಯ ಅಥವಾ ಸಂಘವು ನೇಮಿಸಿದ ವ್ಯಕ್ತಿಯ ಹೆಸರು (ಗರಿಷ್ಠ 3 ಸಂಘಗಳಿಗೆ ಒಂದೇ ವ್ಯಕ್ತಿಯನ್ನು ನೇಮಿಸಬಹುದು).  |  |
| 4 | ಸಂಘದ ಪ್ರತಿನಿಧಿಯ ಅಥವಾ ಸಂಘವು ನೇಮಿಸಿದ ವ್ಯಕ್ತಿಯ ದೂರವಾಣಿ ಸಂಖ್ಯೆ |  |
| 5 | ಸಂಘದ ನೋಂದಣಿ ಪತ್ರದ ಪ್ರತಿಯನ್ನು ಲಗತ್ತಿಸುವುದು |  |
| 6 | ಸಾವಯವ ದೃಢೀಕರಣಕ್ಕೆ ಒಳಪಡಿಸಲಾದ/ಒಳಪಡಿಸುವ ಕ್ಷೇತ್ರದ ವಿಸ್ತೀರ್ಣ (ಹೆಕ್ಟೇರ್)  |  |
| 7 | ಸಂಘ-ಸಂಸ್ಥೆಯ ಸದಸ್ಯರು ಬೆಳೆಯುತ್ತಿರುವ ಎರಡು ನಿರ್ದಿಷ್ಟ ಪ್ರಮುಖ ಬೆಳೆಗಳು | 1.2. |
| 8 | ಈಗಾಗಲೇ ಸಾವಯವ ದೃಢೀಕರಣಕ್ಕೆ ಒಳಪಡಿಸಿದ್ದಲ್ಲಿ ಯಾವ ಪ್ರಮಾಣೀಕರಣ ಸಂಸ್ಥೆ ಮೂಲಕ ಯಾವ ವರ್ಷದಲ್ಲಿ ದೃಢೀಕರಣಕ್ಕೆ ಒಳಪಡಿಸಿದೆ? |  |
| 9 | ಸಾವಯವ ಕೃಷಿ ಕೈಗೊಳ್ಳಲು ಇರುವ ಸೌಲಭ್ಯಗಳು ಮತ್ತು ಸಂಪನ್ಮೂಲಗಳ ಮಾಹಿತಿ  |  |
| 10 | ಸಾವಯವ ಉತ್ಪನ್ನಗಳನ್ನು ಮಾರಾಟ ಮಾಡಲು ಇರುವ ಅವಕಾಶಗಳು/ ಒಪ್ಪಂದಗಳು |  |
| 11 | ಸಂಘದ ವತಿಯಿಂದ ನೇಮಿಸಿದ ವ್ಯಕ್ತಿಯ ಸಾವಯವ ಕೃಷಿ ಮತ್ತು ಪ್ರಮಾಣೀಕರಣದ ಬಗ್ಗೆ ಪಡೆದ ತರಭೇತಿ ಅಥವಾ ಅನುಭವದ ವಿವರಗಳು.  |  |
| 12 | ಸದರಿ ಯೋಜನೆಯಡಿ NPOP ಪ್ರಕಾರ ಸಾವಯವ ದೃಢೀಕರಣಕ್ಕೆ ಅವಕಾಶವಿರುತ್ತದೆ. ಈ ಪ್ರಮಾಣೀಕರಣಕ್ಕೆ ನೋಂದಾಯಿಸಲು ಇಚ್ಚಿಸುವಿರಾ? |  |
| 13 | ಸದರಿ ಯೋಜನೆಯಡಿ ಸಲ್ಲಿಸಬೇಕಾದ ಈ ಕೆಳಗಿನ ದಾಖಲಾತಿಗಳನ್ನು ಲಗತ್ತಿಸುವುದು. |
|  | 1.ಸಂಘದ ಕ್ರೂಢೀಕೃತ ಮಾಹಿತಿ 2.ಸಂಘದ ನೋಂದಣಿ ಪತ್ರದ ಪ್ರತಿ3.ರೈತರ ಅನುಮೋದಿತ ಪಟ್ಟಿ (Approved Farmer List)4.ಸಂಘದ ಎಲ್ಲಾ ಸದಸ್ಯರ ಆಧಾರ್ ಕಾರ್ಡ್ ಪ್ರತಿ 5.ಸಂಘದ ಸದಸ್ಯರ ಜಮೀನಿನ ಪಹಣಿ ಪ್ರತಿ6.ಸಂಘದ ಸದಸ್ಯರ ಜಮೀನಿನ GPS (ಅಕ್ಷಾಂಶ ಮತ್ತು ರೇಖಾಂಶ) ಸಂಖ್ಯೆ ಹೊಂದಿರುವ ಜಮೀನಿನ ಪೋಟೊ ಲಗತ್ತಿಸುವುದು.  |  |

 ಸಂಘದ ಪ್ರತಿನಿಧಿ/ಸಂಘವು

 ನೇಮಿಸಿದ ವ್ಯಕ್ತಿಯ ಸಹಿ

ಅನುಬಂಧ-1 (ಬಿ)

|  |
| --- |
| ಭಾವಚಿತ್ರ |

 ಅರ್ಜಿ ನಮೂನೆ (ವ್ಯಕ್ತಿಗತ ದೃಢೀಕರಣ)

|  |  |  |
| --- | --- | --- |
|  1 | ರೈತರ ಹೆಸರು |  |
| 2 | ರೈತರ ತಂದೆ/ಗಂಡನ ಹೆಸರು  |  |
| 3 | ರೈತರ ಪೂರ್ಣ ವಿಳಾಸ ಗ್ರಾಮ: | ಗ್ರಾಮ: |
| ಹೋಬಳಿ: |
| ತಾಲ್ಲೂಕು: |
| ಜಿಲ್ಲೆ: |
| 4 | ರೈತರ ದೂರವಾಣಿ ಸಂಖ್ಯೆ |  |
| 5 | ರೈತರ ವಯಸ್ಸು/ವಿದ್ಯಾರ್ಹತೆ |  |
| 6 | ರೈತರ ಆಧಾರ್ ನಂಬರ್. (ಪ್ರತಿಯನ್ನು ಲಗತ್ತಿಸುವುದು). |  |
| 7 | ರೈತರ ಬ್ಯಾಂಕ್ ಖಾತೆ ಸಂಖ್ಯೆ/ಬ್ಯಾಂಕಿನ ಹೆಸರು ಮತ್ತು ಶಾಖೆ/ಐ.ಎಫ್.ಎಸ್.ಸಿ.ಕೋಡ್ (ಈ ವಿವರಗಳನ್ನೊಳಗೊಂಡ ಪಾಸ್ ಬುಕ್ ಪ್ರತಿಯನ್ನು ಲಗತ್ತಿಸುವುದು). |  |
| 8 | ಈ ಯೋಜನೆಯಡಿ ಸಾವಯವ ಕೃಷಿ/ಧೃಡೀಕರಣಕ್ಕೆ ಒಳಪಡಿಸುವ ಒಟ್ಟು ಕ್ಷೇತ್ರ (ಹೆಕ್ಟೇರ್‍ ಗಳಲ್ಲಿ) (ಪಹಣಿ ಪ್ರತಿಯನ್ನು ಲಗತ್ತಿಸುವುದು). |  |
| 9 | ಸಾವಯವ ದೃಢೀಕರಣಕ್ಕೆ ಒಳಪಡಿಸಲಾದ/ ಒಳಪಡಿಸುವ ಹಿಡುವಳಿ ವಿವರ (ಹೆ).  | ಜಮೀನಿನ ವಿಧ | ಸರ್ವೆ ನಂ. | ವಿಸ್ತೀರ್ಣ(ಹೆ) |
| ಖುಷ್ಕಿ |  |  |
| ನೀರಾವರಿ |  |  |
| ಇತರೆ  |  |  |
| ಒಟ್ಟು |  |  |
| 10 | ರೈತರು ಬೆಳೆಯುತ್ತಿರುವ ಎರಡು ನಿರ್ದಿಷ್ಟ ಪ್ರಮುಖ ಬೆಳೆಗಳು  | 1.2. |
| 11 | ರೈತರ ಜಮೀನಿನ GPS(ಅಕ್ಷಾಂಶ ಮತ್ತು ರೇಖಾಂಶ) ಸಂಖ್ಯೆ ಹೊಂದಿರುವ ಜಮೀನಿನ ಪೋಟೊ ಲಗತ್ತಿಸುವುದು |  |
| 12 | ರೈತರ PAN Card ನಂಬರ್ (ಪ್ರತಿಯನ್ನು ಲಗತ್ತಿಸುವುದು).  |  |
| 13 | ಸಾವಯವ ಕೃಷಿ ಕೈಗೊಳ್ಳಲು ಇರುವ ಸೌಲಭ್ಯಗಳು ಮತ್ತು ಸಂಪನ್ಮೂಲಗಳ ಮಾಹಿತಿ |  |
| 14 | ಸಾವಯವ ಉತ್ಪನ್ನಗಳನ್ನು ಮಾರಾಟ ಮಾಡಲು ಇರುವ ಅವಕಾಶಗಳು/ ಒಪ್ಪಂದಗಳು |  |
| 15 | ಸದರಿ ಯೋಜನೆಯಡಿ NPOP ಪ್ರಕಾರ ಸಾವಯವ ದೃಢೀಕರಣಕ್ಕೆ ಅವಕಾಶವಿರುತ್ತದೆ. ಈ ಪ್ರಮಾಣೀರಣಕ್ಕೆ ನೋಂದಾಯಿಸಲು ಇಚ್ಚಿಸುವಿರಾ |  |

 ರೈತರ ಸಹಿ

**ಅನುಬಂಧ-2**

ರಾಜ್ಯದಲ್ಲಿ ಜಾರಿಗೊಳಿಸುತ್ತಿರುವ ಸಾವಯವ ಕೃಷಿ ಅಳವಡಿಕೆ ಮತ್ತು ದೃಢೀಕರಣ ಯೋಜನೆಯ ಪರಿಣಾಮಕಾರಿ ಅನುಷ್ಠಾನಕ್ಕೆ ರಾಜ್ಯ ಮಟ್ಟದ ಸಾವಯವ ಕೃಷಿ ಸಲಹಾ ಸಮಿತಿ

|  |  |  |
| --- | --- | --- |
| ಕ್ರ.ಸಂ | ಅಧಿಕಾರಿಗಳ ವಿವರ | ಪದನಾಮ |
| 1 | ಕೃಷಿ ನಿರ್ದೇಶಕರು | ಅಧ್ಯಕ್ಷರು |
| 2 | ಅಪರ ಕೃಷಿ ನಿರ್ದೇಶಕರು (ಸಾವಯವ ಕೃಷಿ) | ಉಪಾಧ್ಯಕ್ಷರು. |
| 3 | KSSOCA ವ್ಯವಸ್ಥಾಪಕ ನಿರ್ದೇಶಕರು | ಸದಸ್ಯರು |
| 4 | ಜಂಟಿ ಕೃಷಿ ನಿರ್ದೇಶಕರು(ಸಾವಯವ ಕೃಷಿ ಮತ್ತು ಪ್ರಯೋಗಾಲಯಗಳು) | ಸದಸ್ಯರು |
| 5 | ತೋಟಗಾರಿಕೆ ಜಂಟಿ ನಿರ್ದೇಶಕರು, ಬಯೋ ಟೆಕ್ನಾಲಜಿ ಸೆಂಟರ್, ಹುಳಿಮಾವು  | ಸದಸ್ಯರು |
| 6 | ರಾಜ್ಯದ ನಾಲ್ಕೂ ಕೃಷಿ ವಿಶ್ವವಿದ್ಯಾನಿಲಯಗಳ ಸಾವಯವ ಕೃಷಿ/ ZBNF ವಿಭಾಗದ ಮುಖ್ಯಸ್ಥರು  | ಸದಸ್ಯರು |
| 7 | ರಾಜ್ಯದ ತೋಟಗಾರಿಕೆ ವಿಶ್ವವಿದ್ಯಾನಿಲಯದ ಸಾವಯವ ಕೃಷಿ/ ZBNF ವಿಭಾಗದ ಮುಖ್ಯಸ್ಥರು | ಸದಸ್ಯರು |
| 8 | ಉಪ ಕೃಷಿ ನಿರ್ದೇಶಕರು (ಸಾವಯವ ಕೃಷಿ) | ಸದಸ್ಯ ಕಾರ್ಯದರ್ಶಿ |
| 9 | ವಿಶೇಷ ಆಹ್ವಾನಿತರು-ಸಭೆಯ ವಿಷಯ ಸೂಚಿಯನ್ನು ಆಧರಿಸಿ ವಿಷಯ ಪರಿಣಿತರನ್ನು ಸಭೆಗೆ ಆಹ್ವಾನಿಸುವುದು  |  |

ರಾಜ್ಯದಲ್ಲಿ ಜಾರಿಗೊಳಿಸುತ್ತಿರುವ ಸಾವಯವ ಕೃಷಿ ಅಳವಡಿಕೆ ಮತ್ತು ದೃಢೀಕರಣ ಯೋಜನೆಯ ಪರಿಣಾಮಕಾರಿ ಅನುಷ್ಠಾನಕ್ಕೆ ರಾಜ್ಯ ಮಟ್ಟದ ಸಾವಯವ ಕೃಷಿ ಸಲಹಾ ಸಮಿತಿಯ ಕರ್ತವ್ಯ ಮತ್ತು ಜವಾಬ್ದಾರಿಗಳು

* ಸಾವಯವ ಕೃಷಿ ಅಳವಡಿಕೆ ಮತ್ತು ದೃಢೀಕರಣ ಯೋಜನೆಯ ರೂಪುರೇಷೆ ಮತ್ತು ಮಾರ್ಗಸೂಚಿ ಸಿದ್ಧಪಡಿಸುವುದು.
* ಜಿಲ್ಲೆಗಳಿಂದ ಸ್ವೀಕೃತವಾಗುವ ಪ್ರಸ್ತಾವನೆಗಳನ್ನು(ವ್ಯಕ್ತಿಗತ/ಗುಂಪು) ಪರಿಶೀಲಿಸಿ ಅನುಮೋದಿಸುವುದು ಹಾಗು ಜಿಲ್ಲೆಗಳಲ್ಲಿಇಲಾಖೆಯಿಂದ ಆಯ್ಕೆ ಮಾಡುವ ಪ್ರಸ್ತಾವನೆಗಳನ್ನು ಪರಿಶೀಲಿಸಿ ರಾಜ್ಯಮಟ್ಟದ ಉನ್ನತ ಮಟ್ಟದ ಸಮಿತಿಯ ಅನುಮೋದನೆಗೆ ಶಿಫಾರಸ್ಸು ಮಾಡುವುದು.
* ಸಾವಯವ ಕೃಷಿ ಅಳವಡಿಕೆ ಮತ್ತು ದೃಢೀಕರಣ ಯೋಜನೆಯ ಉಸ್ತುವಾರಿ ಕೈಗೊಳ್ಳುವುದು ಮತ್ತು ಪ್ರಗತಿ ಪರಿಶೀಲನೆ ಕೈಗೊಳ್ಳುವುದು ಹಾಗೂ ಕ್ಷೇತ್ರ ಭೇಟಿ ಕೈಗೊಳ್ಳುವುದು.

**X. B. 2021-22 ನೇ ಸಾಲಿಗೆ ರೈತಸಿರಿ ಯೋಜನೆಯ ಮಾರ್ಗಸೂಚಿಗಳು ಲೆಕ್ಕ ಶೀರ್ಷಿಕೆ: 2401-00-104-0-12 (106, 422, 423)**

 2021-22 ನೇ ಸಾಲಿನ ರೈತಸಿರಿ ಯೋಜನೆಯಡಿ ರಾಜ್ಯದಲ್ಲಿ ಸಿರಿಧಾನ್ಯಗಳನ್ನು ಉತ್ತೇಜಿಸಲು “ರೈತಸಿರಿ” ಯೋಜನೆಯ ಅನುಷ್ಠಾನಕ್ಕಾಗಿ ಒಟ್ಟು ರೂ. 1275.00 ಲಕ್ಷಗಳ ಅನುದಾನವನ್ನು ಒದಗಿಸಲಾಗಿದೆ. ಪ್ರಸಕ್ತ ಸಾಲಿನಲ್ಲಿ ರೈತಸಿರಿ ಯೋಜನೆಯನ್ನು ಪ್ರಮುಖ ಸಿರಿಧಾನ್ಯಗಳಾದ ಊದಲು, ನವಣೆ, ಹಾರಕ, ಕೊರಲೆ, ಸಾಮೆ ಮತ್ತು ಬರಗು ಸಿರಿಧಾನ್ಯ (ರಾಗಿ, ಜೋಳ ಮತ್ತು ಸಜ್ಜೆ ಹೊರತುಪಡಿಸಿ) **ಬೆಳೆದ ರೈತರಿಗೆ ಬೆಳೆ ಸಮೀಕ್ಷೆ ಆಧಾರದ ಮೇರೆಗೆ** ಪ್ರೋತ್ಸಾಹಧನ ಪಾವತಿಸಲುಮೀಸಲಿಡುವುದು.

**“ ರೈತಸಿರಿ” ಯೋಜನೆಯ ಮುಖ್ಯ ಉದ್ದೇಶಗಳು:**

* ರಾಜ್ಯದಲ್ಲಿನ ಸಿರಿಧಾನ್ಯಗಳ ಪ್ರದೇಶ ವಿಸ್ತರಣೆ ಹಾಗೂ ಉತ್ಪಾದನೆಯನ್ನು ಹೆಚ್ಚಿಸುವುದು.
* ಸಿರಿಧಾನ್ಯಗಳು ಪೌಷ್ಠಿಕ ಆಹಾರ, ರೈತರ ಭದ್ರತೆ, ಸುಸ್ಥಿರ ಕೃಷಿ ಮತ್ತು ಪರಿಸರದ ಸಂರಕ್ಷಣೆಗೆ ಪೂರಕವಾಗಿರುವ ಹಿನ್ನೆಲೆಯಲ್ಲಿ ಸಿರಿಧಾನ್ಯಗಳ ಬೆಳೆಯನ್ನು ಬೆಳೆಯಲು ರೈತರಿಗೆ ಪ್ರೋತ್ಸಾಹಿಸುವುದು.
* ಅತೀ ಕಡಿಮೆ ಮಳೆ ಹಾಗೂ ಕಡಿಮೆ ಫಲವತ್ತತೆಯುಳ್ಳ ಜಮೀನಿನ ಸದ್ಬಳಕೆ ಮಾಡುವುದು.
* ಸಿರಿಧಾನ್ಯಗಳ ಬಗ್ಗೆ ಜಾಗೃತಿ ಮೂಡಿಸಿ, ಮಾರುಕಟ್ಟೆ ಸಂಪರ್ಕ ಹೆಚ್ಚಿಸಿ ಕೃಷಿ ಮತ್ತು ಆಹಾರದ ಮುಖ್ಯ ವಾಹಿನಿಗೆ ತರುವುದು.

**“ರೈತಸಿರಿ”ಯೋಜನೆಯ ಅನುಷ್ಠಾನ ಮಾರ್ಗಸೂಚಿ:**

**I. ಸಿರಿಧಾನ್ಯ ಬೆಳೆಯುವ ರೈತರಿಗೆ ಪ್ರೋತ್ಸಾಹಧನ (DBT ಮುಖಾಂತರ):**

ರಾಜ್ಯದ ಎಲ್ಲಾ ಜಿಲ್ಲೆಗಳಲ್ಲಿ ಪ್ರಮುಖ ಸಿರಿಧಾನ್ಯಗಳಾದ ಊದಲು, ನವಣೆ, ಹಾರಕ, ಕೊರಲೆ, ಸಾಮೆ ಮತ್ತು ಬರಗು ಸಿರಿಧಾನ್ಯಗಳನ್ನು (ರಾಗಿ, ಜೋಳ ಮತ್ತು ಸಜ್ಜೆ ಹೊರತುಪಡಿಸಿ) ಬೆಳೆ ಸಮೀಕ್ಷೆ ಆಧಾರದ ಮೇರೆಗೆಪ್ರತಿ ಹೆಕ್ಟೇರ್‍ಗೆ 10 ಸಾವಿರ ರೂ. ನಗದು ಪ್ರೋತ್ಸಾಹಧನವನ್ನು ಸಾವಯವ ಕೃಷಿ ಮತ್ತು ಸಿರಿಧಾನ್ಯ ಕಾರ್ಯಕ್ರಮದ ಲೆಕ್ಕ ಶೀರ್ಷಿಕೆ: 2401-00-104-0-12 ರಡಿಯರೈತಸಿರಿ ಯೋಜನೆಯಡಿ ನೇರ ಸೌಲಭ್ಯ ವರ್ಗಾವಣೆ ಮೂಲಕ (Direct Benefit Transfer) ರೈತರ ಬ್ಯಾಂಕ್ ಖಾತೆಗೆ ಜಮೆ ಮಾಡುವ ಮೂಲಕ ಹೆಚ್ಚಿನ ರೈತರು ಸಿರಿಧಾನ್ಯಗಳನ್ನು ಬೆಳೆಯಲು ಪ್ರೋತ್ಸಾಹಿಸುವುದು.

* ಪ್ರತಿ ಫಲಾನುಭವಿ ರೈತರಿಗೆ ಗರಿಷ್ಠ ಎರಡು ಹೆಕ್ಟೇರ್‍ ಗೆ ಮಾತ್ರ ಸೀಮಿತವಾಗುವಂತೆ ಪ್ರೋತ್ಸಾಹಧನ ನೀಡುವುದು.
* ಫಲಾನುಭವಿಗಳು ಸಿರಿಧಾನ್ಯ ಬೆಳೆದಿರುವ ವಿಸ್ತೀರ್ಣಕ್ಕೆ ಸಮನಾಗಿ ಪ್ರೋತ್ಸಾಹಧನ ನೀಡುವುದು.

**ಫಲಾನುಭವಿಗಳ ಅರ್ಹತೆ:**

 2021-22 ನೇ ಸಾಲಿನಲ್ಲಿ ಸಿರಿಧಾನ್ಯಗಳಾದ ಊದಲು, ನವಣೆ, ಹಾರಕ, ಕೊರಲೆ, ಸಾಮೆ ಹಾಗು ಬರಗು ಸಿರಿಧಾನ್ಯಗಳನ್ನು ಬೆಳೆದಿರುವ ರೈತರನ್ನು ಬೆಳೆ ಸಮೀಕ್ಷೆ ಆಧಾರದ ಮೇರೆಗೆ ಆಯ್ಕೆ ಮಾಡುವುದು ಹಾಗೂ ಮೊದಲು ಬಂದವರಿಗೆ ಆದ್ಯತೆ ನೀಡುವುದು.

 **ಫಲಾನುಭವಿಗಳ ಆಯ್ಕೆ:**

1. ಜಿಲ್ಲೆಯ ಜಂಟಿ ಕೃಷಿ ನಿರ್ದೇಶಕರು ತಮ್ಮ ಜಿಲ್ಲೆಗೆ ನೀಡಿರುವ ಗುರಿಯನ್ವಯ ತಾಲ್ಲೂಕುವಾರು ಗುರಿ ನಿಗದಿಪಡಿಸುವುದು.

2. ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರು ಈ ಯೋಜನೆಯ ಬಗ್ಗೆ ಸ್ಥಳೀಯ ಪತ್ರಿಕೆಯಲ್ಲಿ ರೈತರಿಗೆ ಮಾಹಿತಿ ನೀಡಿ ರೈತರು ಸಂಬಂಧಿಸಿದ ರೈತ ಸಂಪರ್ಕ ಕೇಂದ್ರಗಳಲ್ಲಿ ತಮ್ಮ ಹೆಸರನ್ನು ನೋಂದಾಯಿಸಿಕೊಳ್ಳಲು ಗಡುವು ನೀಡುವುದು.

3. ರೈತ ಸಂಪರ್ಕ ಕೇಂದ್ರದ ಅಧಿಕಾರಿಗಳು ತಮ್ಮ ವ್ಯಾಪ್ತಿಯಲ್ಲಿ ಪ್ರಚಾರ ಕೈಗೊಳ್ಳುವುದು. FRUITS ID ಇಲ್ಲದ ಆಸಕ್ತ ರೈತರಿಂದ ಪಹಣಿ, ರೈತರ ಬ್ಯಾಂಕ್ ಪಾಸ್ ಪುಸ್ತಕದ ಪ್ರತಿ, ಆಧಾರ ಕಾರ್ಡ್ ಪ್ರತಿ, ಪಜಾ/ಪಪಂ ದ ರೈತರಾದಲ್ಲಿ ಜಾತಿ ಪ್ರಮಾಣ ಪತ್ರದ ದಾಖಲೆಗಳನ್ನು ಕಡ್ಡಾಯವಾಗಿ ಪಡೆದು ‍ FRUITS ತಂತ್ರಾಂಶದಲ್ಲಿ ಹೆಸರುಗಳನ್ನು ನೋಂದಾಯಿಸಿಕೊಳ್ಳುವುದು.

4. ನೋಂದಾಯಿತ ಸಿರಿಧಾನ್ಯ ಬೆಳೆದ ರೈತರಿಗೆ ಬೆಳೆ ಸಮೀಕ್ಷೆಯಲ್ಲಿ ಬೆಳೆಯನ್ನು Upload ಮಾಡಲು ತಿಳಿಸುವುದು / PR ಗಳಿಂದ ಕಡ್ಡಾಯವಾಗಿ ಬೆಳೆ ಸಮೀಕ್ಷೆಯಲ್ಲಿ ನೊಂದಾಯಿಸಿಕೊಳ್ಳಲು ರೈತರಿಗೆ ತಿಳಿಸುವುದು.

5. ಕಾನೂನು ರೀತ್ಯ ಪಜಾ/ಪಪಂ/ಅಲ್ಪಸಂಖ್ಯಾತರು/ಮಹಿಳೆಯರು/ ಹಿಂದುಳಿದ ವರ್ಗದ ರೈತರಿಗೆ ಆದ್ಯತೆ ನೀಡುವುದು.

|  |
| --- |
| **2021-22 ನೇ ಸಾಲಿನಲ್ಲಿ ಸಿರಿಧಾನ್ಯ ಬೆಳೆಗಾರರಿಗೆ ಉತ್ತೇಜನ ನೀಡಲು ರೈತಸಿರಿ ಕಾರ್ಯಕ್ರಮದ ಜಿಲ್ಲಾವಾರು ಭೌತಿಕ ಹಾಗು ಆರ್ಥಿಕ ಗುರಿ** |
| ಕ್ರ.ಸಂ | ಜಿಲ್ಲೆ | ಸಾಮಾನ್ಯ (106) | ವಿ.ಘ.ಯೋ (422) | ಗಿ.ಉ.ಯೋ (423) | ಒಟ್ಟು |
| ಭೌತಿಕ(ಹೆ)  | ಆರ್ಥಿಕ (ರೂ.ಲಕ್ಷಗಳಲ್ಲಿ) | ಭೌತಿಕ(ಹೆ)  | ಆರ್ಥಿಕ (ರೂ.ಲಕ್ಷಗಳಲ್ಲಿ) | ಭೌತಿಕ(ಹೆ)  | ಆರ್ಥಿಕ (ರೂ.ಲಕ್ಷಗಳಲ್ಲಿ) | ಭೌತಿಕ(ಹೆ)  | ಆರ್ಥಿಕ (ರೂ.ಲಕ್ಷಗಳಲ್ಲಿ) |
| 1 | ಬಾಗಲಕೋಟೆ | 110 | 11.00 | 18 | 1.80 | 12 | 1.20 | 140 | 14.00 |
| 2 | ಬೆಂಗಳೂರು  | 30 | 3.00 | 12 | 1.20 | 6 | 0.60 | 48 | 4.80 |
| 3 | ಬೆಳಗಾವಿ | 196 | 19.60 | 32 | 3.20 | 22 | 2.20 | 250 | 25.00 |
| 4 | ಬಳ್ಳಾರಿ | 2360 | 236.00 | 390 | 39.00 | 259 | 25.90 | 3009 | 300.90 |
| 5 | ಬೀದರ್  | 87 | 8.70 | 10 | 1.00 | 7 | 0.70 | 104 | 10.40 |
| 6 | ವಿಜಯಪುರ | 275 | 27.50 | 45 | 4.50 | 30 | 3.00 | 350 | 35.00 |
| 7 | ಚಾಮರಾಜನಗರ | 39 | 3.90 | 6 | 0.60 | 4 | 0.40 | 49 | 4.90 |
| 8 | ಚಿಕ್ಕಬಳ್ಳಾಪುರ | 59 | 5.90 | 10 | 1.00 | 6 | 0.60 | 75 | 7.50 |
| 9 | ಚಿಕ್ಕಮಗಳೂರು | 235 | 23.50 | 39 | 3.90 | 26 | 2.60 | 300 | 30.00 |
| 10 | ಚಿತ್ರದುರ್ಗ | 2353 | 235.30 | 388 | 38.80 | 259 | 25.90 | 3000 | 300.00 |
| 11 | ದಾವಣಗೆರೆ | 118 | 11.80 | 19 | 1.90 | 13 | 1.30 | 150 | 15.00 |
| 12 | ಧಾರವಾಡ | 59 | 5.90 | 10 | 1.00 | 6 | 0.60 | 75 | 7.50 |
| 13 | ಗದಗ | 118 | 11.80 | 19 | 1.90 | 13 | 1.30 | 150 | 15.00 |
| 14 | ಹಾಸನ | 102 | 10.20 | 17 | 1.70 | 11 | 1.10 | 130 | 13.00 |
| 15 | ಹಾವೇರಿ | 160 | 16.00 | 26 | 2.60 | 19 | 1.90 | 205 | 20.50 |
| 16 | ಕಲಬುರ್ಗಿ | 157 | 15.70 | 32 | 3.20 | 17 | 1.70 | 206 | 20.60 |
| 17 | ಕೋಲಾರ | 120 | 12.00 | 20 | 2.00 | 15 | 1.50 | 155 | 15.50 |
| 18 | ಕೊಪ್ಪಳ | 1647 | 164.70 | 272 | 27.20 | 183 | 18.30 | 2102 | 210.20 |
| 19 | ಮಂಡ್ಯ | 24 | 2.40 | 6 | 0.60 | 4 | 0.40 | 34 | 3.40 |
| 20 | ಮೈಸೂರು | 24 | 2.40 | 6 | 0.60 | 4 | 0.40 | 34 | 3.40 |
| 21 | ರಾಯಚೂರು | 275 | 27.50 | 45 | 4.50 | 30 | 3.00 | 350 | 35.00 |
| 22 | ರಾಮನಗರ | 24 | 2.40 | 6 | 0.60 | 4 | 0.40 | 34 | 3.40 |
| 23 | ತುಮಕೂರು | 1373 | 137.30 | 213 | 21.30 | 144 | 14.40 | 1730 | 173.00 |
| 24 | ಯಾದಗಿರಿ | 55 | 5.50 | 9 | 0.90 | 6 | 0.60 | 70 | 7.00 |
|   | **ಒಟ್ಟು** | 10000 | 1000.00 | 1650 | 165 | 1100 | 110 | 12750 | 1275 |

 ಷರಾ: ಜಿಲ್ಲೆಗಳಲ್ಲಿ ಹೆಚ್ಚಿನ ಪ್ರದೇಶದಲ್ಲಿ ಸಿರಿಧಾನ್ಯ ಬೆಳೆ ಬೆಳೆದಲ್ಲಿ ಹೆಚ್ಚುವರಿ ಅನುದಾನದ ಬೇಡಿಕೆಯನ್ನು ಆರ್.ಕೆ.ವಿ.ವೈ ಯೋಜನೆಯಡಿ ಒದಗಿಸಲಾಗುವುದು

ಅರ್ಜಿ ನಮೂನೆ

|  |
| --- |
| ಭಾವಚಿತ್ರ |

 ಅನುಬಂಧ

|  |  |  |
| --- | --- | --- |
| ಕ್ರ.ಸಂ | ವಿವರ  |  |
| 1 | ರೈತನ ಹೆಸರು |  |
| 2 | ತಂದೆ/ಗಂಡನ ಹೆಸರು  |  |
| 3 | ವಿಳಾಸ  | ಗ್ರಾಮ |
| ಹೋಬಳಿ |
| ತಾಲ್ಲೂಕು |
| ಜಿಲ್ಲೆ |
| 4 | ರೈತರ ದೂರವಾಣಿ ಸಂಖ್ಯೆ |  |
| 5 | ರೈತರ ವಯಸ್ಸು/ವಿದ್ಯಾರ್ಹತೆ |  |
| 6 | ರೈತರ ಆಧಾರ್ ಸಂಖ್ಯೆ  |  |
| 7 | ರೈತರಖಾತೆ ಸಂಖ್ಯೆ/ಬ್ಯಾಂಕಿನ ಹೆಸರು ಮತ್ತು ಶಾಖೆ/ಐ ಎಫ್‍ಎಸ್ ಸಿ ಕೋಡ್ |  |
| 8 | ರೈತರ ವರ್ಗ | ಪಜಾ/ಪಪಂ/ಮಹಿಳೆ/ಅಲ್ಪಸಂಖ್ಯಾಂತರು/ಹಿಂದುಳಿದ ವರ್ಗದವರು- |
| 9 | ಬೆಳೆ/ತಳಿ |  |
|  | ಬಿತ್ತನೆ ದಿನಾಂಕ  |  |
| 10 | ಸಿರಿಧಾನ್ಯ ಬೆಳೆಗೆ ಒಳಪಡಿಸುವ ಹಿಡುವಳಿ ವಿವರ(ಹೆ)-ಪಹಣಿ ಪ್ರತಿ ಲಗತ್ತಿಸಬೇಕು  | ಬೆಳೆ | ಜಮೀನಿನ ವಿಧ(ಖುಷ್ಕಿ /ನೀರಾವರಿ) | ಸರ್ವೆ ನಂ. | ವಿಸ್ತೀರ್ಣ(ಹೆ) |
|  |  |  |  |

ದೃಢೀಕರಣ

 ಮೇಲೆ ಸಲ್ಲಿಸಿರುವ ಎಲ್ಲಾ ವಿವರಗಳು ಸತ್ಯದಿಂದ ಕೂಡಿದೆ ಎಂದು ಪ್ರಮಾಣೀಕರಿಸುತ್ತೇನೆ. ಒಂದು ವೇಳೆ ಸಲ್ಲಿಸಿರುವ ವಿವರಗಳು ಸತ್ಯಕ್ಕೆ ದೂರವಾಗಿದ್ದಲ್ಲಿ ನಾನು ಪಡೆದಿರುವ ಪ್ರೋತ್ಸಾಹಧನವನ್ನು ಸರ್ಕಾರಕ್ಕೆ ಹಿಂದಿರುಗಿಸುವಲ್ಲಿ ಬದ್ಧನಾಗಿರುತ್ತೇನೆ. ಸರ್ಕಾರದಿಂದ ಸಿಗುವ ಪ್ರೋತ್ಸಾಹಧನವನ್ನು ಆಧಾರ್ ಲಿಂಕ್ ಆಗಿರುವ ನನ್ನ\_\_\_\_\_\_\_\_\_\_\_\_\_\_\_\_ ಬ್ಯಾಂಕ್ \_\_\_\_\_\_\_\_\_\_\_\_\_\_ಶಾಖೆಯ \_\_\_\_\_\_\_\_\_\_ ಖಾತೆ ಸಂಖ್ಯೆಗೆ RTGS/NEFT ಮುಖಾಂತರ ವರ್ಗಾಯಿಸಲು ಕೋರುತ್ತೇನೆ ಹಾಗು ಈ ಆಧಾರ್ ಸಂಖ್ಯೆಯನ್ನು ಯೋಜನೆಯಡಿ ಉಪಯೋಗಿಸಲು ನನ್ನ ಯಾವುದೇ ಅಭ್ಯಂತರವಿರುವುದಿಲ್ಲವೆಂದು ಈ ಮೂಲಕ ದೃಢೀಕರಿಸುತ್ತೇನೆ.

**ಸ್ಥಳ: ರೈತರ ಹೆಸರು ಮತ್ತು ಸಹಿ:**

**ದಿನಾಂಕ:**

ಮುಂಗಡ ಹಣ ಸಂದ ರಸೀದಿ

 ಸಹಾಯಕ ಕೃಷಿ ನಿರ್ದೇಶಕರು \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ತಾಲೂಕು --------- ಜಿಲ್ಲೆಇವರಿಂದ 2021-22 ನೇ ಸಾಲಿನ ರಾಜ್ಯವಲಯ ಸಾವಯವ ಕೃಷಿ ಮತ್ತು ಸಿರಿಧಾನ್ಯ ಕಾರ್ಯಕ್ರಮದ ರೈತಸಿರಿ ಯೋಜನೆಯ ಲೆಕ್ಕ ಶೀರ್ಷಿಕೆ: 2401-00-104-0-12 ರ ----- ಉಪ ಶೀರ್ಷಿಕೆ ಯಡಿ ------- ಸಿರಿಧಾನ್ಯವನ್ನು \_\_\_\_\_\_\_\_ ಎಕರೆ ಪ್ರದೇಶದಲ್ಲಿ ಬಿತ್ತನೆ ಮಾಡಿದ ಬಾಬ್ತು ಸರ್ಕಾರದ ಪ್ರೋತ್ಸಾಹಧನ ರೂ.\_\_\_\_\_\_\_\_\_ (ಒಟ್ಟು ರೂಪಾಯಿ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ಗಳನ್ನು ವಂದಾನಾಪೂರ್ವಕವಾಗಿ ಸ್ವೀಕರಿಸಿದ್ದೇನೆ.

ಸ್ಥಳ:- ರೈತರ ಸಹಿ

ದಿನಾಂಕ:- ರೈತರ ಹೆಸರು ಮತ್ತು ಸಂಪೂರ್ಣ ವಿಳಾಸ.

ದೃಢೀಕರಣ

 ಶ್ರೀ/ಶ್ರೀಮತಿ\_\_\_\_\_\_\_\_\_\_\_\_\_\_\_\_\_\_\_ ಬಿನ್/ಕೋಂ. \_\_\_\_\_\_\_\_\_\_\_\_\_\_\_\_\_\_\_\_,ಗ್ರಾಮ \_\_\_\_\_\_\_\_\_ ಹೋಬಳಿ\_\_\_\_\_\_\_\_\_\_\_\_\_ತಾಲೂಕು\_\_\_\_\_\_\_\_\_\_\_\_\_ಜಿಲ್ಲೆ\_\_\_\_\_\_\_\_\_\_\_ಇವರು 2021-22 ನೇ ಸಾಲಿನ ರೈತಸಿರಿ ಯೋಜನೆಯಡಿ\_\_\_\_\_\_\_\_\_ ಸಿರಿಧಾನ್ಯವನ್ನು \_\_\_\_\_\_\_\_ ಎಕರೆ ಪ್ರದೇಶದಲ್ಲಿ ಬಿತ್ತನೆ ಮಾಡಿದ ಬಾಬ್ತು ಇವರಿಗೆ ಸರಕಾರದ ಪ್ರೋತ್ಸಾಹಧನ ರೂ. \_\_\_\_\_\_\_\_ (ಒಟ್ಟು ರೂಪಾಯಿ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ಗಳನ್ನು ಮಾತ್ರ ಮಂಜೂರು ಮಾಡಬಹುದು.

 (ಹೆಸರು ಮತ್ತು ಸಹಿ) (ಹೆಸರು ಮತ್ತು ಸಹಿ)

 ಸಹಾಯಕ ಕೃಷಿ ಅಧಿಕಾರಿ ಕೃಷಿ ಅಧಿಕಾರಿ,

 ರೈ.ಸಂ.ಕೇಂ ರೈ.ಸಂ.ಕೇಂ

**2021-22 ನೇ ಸಾಲಿನ ಸಾವಯವ ಕೃಷಿ ಮತ್ತು ಸಿರಿಧಾನ್ಯ ಕಾರ್ಯಕ್ರಮಗಳು**

**2401-00-104-0-12**

|  |  |  |
| --- | --- | --- |
| **ಉ.ಶೀ** | ಸಾವಯವ ಕೃಷಿ ಮತ್ತು ಸಿರಿಧಾನ್ಯ ಕಾರ್ಯಕ್ರಮಗಳು | **ಆರ್ಥಿಕ (ರೂ.ಲಕ್ಷಗಳಲ್ಲಿ)** |
| 059 | ಸಾವಯವ ಕೃಷಿ ಪ್ರಮಾಣೀಕರಣ | **1800.00** |
|  | **ರೈತ ಸಿರಿಯೋಜನೆ** |  |
| 106 | ಸಾಮಾನ್ಯ | 1000.00 |
| 422 | ಪರಿಶಿಷ್ಠ ಜಾತಿ ಉಪಯೋಜನೆ | 165.00 |
| 423 | ಗಿರಿಜನ ಉಪಯೋಜನೆ | 110.00 |
|  | **ಒಟ್ಟು** | **1275.00** |
| 059 | **ಶೂನ್ಯ ಬಂಡವಾಳ ನೈಸರ್ಗಿಕ ಕೃಷಿ**  | **400.00** |
| 059 | **ಸಾವಯವ ಕೃಷಿ - ಆಡಳಿತಾತ್ಮಕ ಮತ್ತು ಉತ್ತೇಜನ ಕಾರ್ಯಕ್ರಮಗಳು** | **1525.00** |
|  | **ಸಾವಯವ ಕೃಷಿ - ಒಟ್ಟು** | **5000.00** |